Diari Oficial de la Generalitat Valenciana


Sumari del DOGV 5494, del 20-04-2007 (2007/4960)

Informació pública de la proposta de Programa d'Actuació Integrada de la Unitat d'Execució Número 3 del Sector RES-1 Eixamplament Sud d'Aras de los Olmos.
----------------------------------------------------------------------------------------------------------------------------------------------------------

### Dades del document

Número de DOGV
:   5494

Data del DOGV
:   20-04-2007

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2007/4960


Data del document
:   17-04-2007

Organisme emissor
:   Gil Garrido Obras y Proyectos, SL

Tipus de document
:   Informació Pública

La mercantil Gil Garrido Obras y Proyectos, SL, amb CIF B-97222095 i domicili a estos efectes a 46332 Burjassot, plaça de la Concòrdia, número 6-baixos, formularà proposta de Programa d'Actuació Integrada que té com a objecte la urbanització dels terrenys que integren la unitat d'execució número 3 del sector urbanitzable RES-1 Eixamplament Sud d'Aras de los Olmos, l'àmbit del qual es fixa en el propi programa al redelimitar el previst per a aquella en el vigent Pla General d'Ordenació Urbana de la localitat.   
Tot això a la vista del concurs per a la selecció d'urbanitzador per al desenvolupament per gestió indirecta del programa d'actuació integrada de l'esmentada unitat, convocat per l'Ajuntament d'Aras de los Olmos, segons Acord plenari de data 10 de juliol de 2006 (DOCV núm. 5.473, de 20 de març de 2007), així com les bases particulars de programació publicades a este efecte en el Diario Oficial de la Unión Europea, de 24 de gener de 2007 i en el Butlletí Oficial de la Província de València número 254, de 25 d'octubre de 2006, i a l'empara del que preveu l'article 133 de la Llei 16/2005, de 30 de desembre, Urbanística Valenciana (LUV) i l'article 300 del Decret 67/2006, de 19 de maig, del Consell, pel qual s'aprova el Reglament d'Ordenació i Gestió Territorial i Urbanística (ROGTU).  
L'alternativa tècnica del programa està integrada bàsicament per la memòria d'este (en què es conté la redelimitació de la unitat número 3 del referit sector prevista en el Pla General d'Ordenació Urbana d'Aras de los Olmos) i el preceptiu projecte d'urbanització de tal àmbit; el document de planejament que establix l'ordenació detallada de l'àmbit de l'actuació és el propi Pla General de la localitat.  
De conformitat amb el que disposa l'article 134 de la LUV i l'article 293 del ROGTU, se sotmet a informació pública l'esmentada documentació pel termini d'un mes, fent-se constar que en data 27 d'abril de 2007 quedarà protocol·litzada, per mitjà d'acta autoritzada per la Motaria de María Mercedes Alcázar Rodríguez, sítia al carrer Mª Antonia Clavel, número 12, 46253 Chelva (València), amb horari d'atenció al públic de 10.00 a 14.00 hores els dilluns, dijous i divendres, i depositada una còpia de l'esmentada documentació a l'Ajuntament d'Aras de los Olmos; es podrà consultar tota l'avantdita documentació, tant en l'Ajuntament referit com en la Notaria abans citada on quede protocol·litzada (on així mateix es podrà obtindre còpia de l'acta de protocol·lització), durant el precitat termini d'un mes des de l'assenyalada data, així com formular les al·legacions oportunes.  
Burjassot, 17 d'abril de 2007.- L'administrador: Gil Garrido García.